open-index/open-wikipedia-markdown huggingface dataset:
Powys

**Powys** er det største grevskapet i Wales. Det dekker de tradisjonelle grevskapene Montgomeryshire, Radnorshire og Brecknockshire. Det ble opprettet i 1974, og var da delt i de tre distriktene Montgomery, Radnor og Brecknock (basert på de tradisjonelle grevskapene). I 1996 ble distriktene avskaffet, og grensen ble noe justert i nordøst.

Grevskapet har sitt navn fra kongedømmet Powys, et av de viktigste walisiske rikene i middelalderen. Det dekkes omtrent samme område. Powys ble til slutt innlemmet i kongedømmet Gwynedd av Hywel ap Cadell.

## Steder i Powys

*Abercynafon
*Brecon, Builth Wells
*Caersws, Crickhowell
*Four Crosses, Llanfair Caereinion, Four Crosses, Oswestry, Fron, Llandrindod Wells, Fron, Welshpool, Fron, Montgomery
*Garth, Glyntawe
*Hay-on-Wye
*Knighton
*Little London, Llandrindod Wells, Llanfair Caereinion, Llanfyllin, Llangammarch Wells, Llangurig, Llanidloes, Llanrhaeadr-ym-Mochnant, Llanstephan, Llanwrtyd Wells, Llanymynech
*Machynlleth, Middletown, Milford
*Newbridge-on-Wye, New Mills, New Radnor, Newtown
*Penpont, Powys, Pontdolgoch, Presteigne
*Rhayader
*Sennybridge
*Trecastle
*Walton, Welshpool
*Ystradfellte, Ystradgynlais
## Eksterne lenker
*
Mecklenburg

**Mecklenburg** er et gammelt riksterritorium i det nordlige Tyskland, med sin egen historie og kultur, som i dag utgjør den vestlige delen av delstaten Mecklenburg-Vorpommern.

## Geografi

Mecklenburg grenser i vest til Schleswig-Holstein og Niedersachsen, i syd til Brandenburg og i øst til Vorpommern. Naturlige grenser utgjør Østersjøen i nord, Elben i sydvest og de tre elvene Recknitz, Trebel og Pene i øst.

De største byene i Mecklenburg er Rostock, Schwerin, Neubrandenburg og Wismar. Mecklenburg er forholdsvis tynt befolket. De viktigste næringene er landbruk, turisme og to universiteter. Industrien er begrenset til enkelte skipsverft i Rostock og Wismar. Det har gode kulturelle og økonomiske forbindelser til naboene i Østersjø-området. Det er fergeforbindelser til Danmark, Sverige, Finland, Litauen og Russland.

## Historie
Navnet Mecklenburg (*Mikelenburg*) opptrer første gang i kilder fra året 995. Det betegnet da en slavisk borg i det nåværende Dorf Mecklenburg ved Wismar, og betød «store borg». Navnet ble i den følgende tiden brukt av den slaviske fyrsteslekten som hersket i området.

Fra 1379 -1815 eksisterte statsdannelsen hertugdømmet Mecklenburg-Schwerin innenfor Det tysk-romerske riket.

Fra 1815-1918 ble statsformen endret til storhertugdømme. Storhertugdømmet Mecklenburg gikk over til å bli fristaten Mecklenburg Schwerin i 1918 og som eksisterte frem til 1935 som en stat i Weimar-republikken.

Mecklenburg har også i perioder vært oppdelt i ytterligere stater. I periodene 1480-1483, 1520-1610, og 1621-1695 eksisterte fyrstedømmet Mecklenburg-Güstrow og fra 1701-1815 hertugdømmet Mecklenburg-Strelitz som fra 1815-1918 utgjorde et storhertugdømme med samme navn.

## Utdannelse
I Mecklenburg ligger Universität Rostock (grunnlagt 1419), det eldste universitet i Nord-Europa. Dessuten finnes det i Rostock en høyskole for musikk og teater.

## Språk
Mecklenburgs talemål kalles Mecklenburger Platt, og er en østnedertysk dialekt. Det brukes imidlertid hovedsakelig høytysk.

## Referanser


## Litteratur
* *Die Mecklenburg, der Ort der dem Land seinen Namen gab.* Ulrike Sommer, Kai Homilius Verlag, Berlin 1996, ISBN 3-931121-14-3, (Leseprøve)
Stephanie av Hohenzollern

**Stephanie av Hohenzollern** (*Stephanie Josepha Friederike Wilhelmine Antonia*, født 1837 på Schloß Krauchwies ved Sigmaringen, død 1859 i Lisboa) var prinsesse av Hohenzollern-Sigmaringen og dronning av Portugal.

Stephanie ble født som datter av fyrst Karl Anton av Hohenzollern og prinsesse Josefina av Baden. Hun hadde fem søsken, bl.a. kong Karl I av Romania.

1858 giftet hun seg med kong Peter V av Portugal og ble dermed dronning av Portugal. Hun døde allerede et år etter bryllupet, 22 år gammel av difteri. Tapet av hustruen etterlot den unge portugisiske kongen i dype depresjoner. Kongen døde to år senere, og de fikk ingen barn.

## Referanser


## Eksterne lenker
*
Stefan

**Stefan** (fra gresk *stephanos*, «den kronede») er et mannsnavn. Det er et utpreget konge- og pavenavn, mye brukt i Sentral-Europa. I Norge kjennes det siden 1200-tallet.

Varianter inkluderer Stephan, italiensk Stefano, ungarsk István, fransk Étienne, Estienne, Stephane, spansk Esteban. Hunkjønnsformer inkluderer Stefana, Stefania, Stefanie, Stephanie, Steffi, Fannie, Fanny.

## Utbredelse
*Steffan* var, sammen med andre former av navnet, blant de vanligste mannsnavnene i Tyskland i senmiddelalderen. 

*Stefán* var et svært vanlig navn på Island på midten av 1800-tallet, og har fortsatt å være populært siden.

I Sverige var *Stefan* mest brukt fra 1940-årene til 1980-årene.

Navnet *Stefan* var vanlig i Norge i 1970-årene og hadde en popularitetstopp med 0,2 % i 1979.

*Stefan* og *Stephan* er i dag svært vanlige mannsnavn i Tyskland og varianten *Stefán* er svært vanlig på Island.

|}

## Kjente personer med navnet
Personene i listene er ordnet kronologisk etter fødselsår.

### Helgener, paver og patriarker
* Den hellige Stefan
* Pave Stefan I 254-257 
* Pave Stefan II 752
* Pave Stefan II 752-757
* Pave Stefan III  768-772
* Pave Stefan IV 816-817 
* Pave Stefan V  885-891
* Pave Stefan VI 896-897
* Pave Stefan VII 928-931
* Pave Stefan VIII 939-942
* Pave Stefan IX 1057-1058
* Stefan I (patriark), av Konstantinopel (886-893)
* Stefan II (patriark), av Konstantinopel (925-928)

### Kongelige
* Stefan I av Ungarn  
* Stefan II av Ungarn 
* Stefan III av Ungarn 
* Stefan IV av Ungarn
* Stefan V av Ungarn 1270–1272 
* Stefan I av Bayern
* Stefan II av Bayern
* Stefan III av Bayern 

### Andre
* Stefan Zweig (1881&ndash;1942), østerriksk forfatter
* Stefan Sundström (f. 1960), svensk trubadur
* Stefan Ruzowitzky (f. 1961), østerriksk filmskaper
* Stefan Diez (f. 1971), tysk designer
* Stefan Heggelund (f. 1984), norsk politiker 
* Stefan Strandberg (f. 1990), norsk fotballspiller
* Stefan Johansen (f. 1991), norsk fotballspiller

### Stephanie
* Prinsesse Stephanie av Hannover, født Stephanie av Monaco
* Prinsesse Stephanie av Hohenzollern-Sigmaringen, dronning av Portugal

## Annen bruk av navnet
* Stefan Salvatore, rollefigur i The Vampire Diaries
* Stephan Derrick, detektiv i den tyske krimseien Derrick

## Navnedag
*Stefan* har navnedag i flere land, oftest 26. desember. Den norske navnedagen er .

## Referanser


## Eksterne lenker
*
Bohem

**Bohem** er en betegnelse fra 1800-tallet som blir brukt som fellesbetegnelse for grupperinger eller underkulturen av kunstnere, forfattere, radikale og andre som hadde en livsstil som var ubundet av konvensjonelle moralnormer. Bohemene kunne selv være stolte av sin ukonvensjonelle livsstil, eller gjorde opprør mot tradisjonelle, gjerne besteborgerlige, moralbegreper. Betegnelsen er hentet fra romanen *Scènes de la vie de Bohème* av H. Murger (utgitt 1845). Over tid ble det også en betegnelse brukt om enkeltpersoner som gikk sine egne veier, og ikke alltid forholdt seg til storsamfunnets og borgerskapets lover, regler og normer. 

Begrepet stammer fra det franske navnet på Böhmen, *Bohême* og stammer fra fransk *bohème*, egentlig «person fra Böhmen», seinere brukt om si­gøynere, som en trodde kom fra eller gjen­nom Böhmen, og til slutt om kunstnere Böhmen ble ansett å være sigøynernes hjemland, og kunstnerne fra Böhmen var fattigslig kledd og levde sitt liv uavhengig av normene blant kunstnerne i Paris for øvrig.

Frigjøringen fra eller opprøret mot, særlig det småborgerlige samfunnets normer, tiltalte også deler av kunstnermiljøet i Kristiania mot slutten av 1800-tallet. Hans Jæger gav ut romanen *[[Fra Kristiania-Bohêmen]]* i 1885 og er tillagt forfatterskapet til ni bohembud (1889). Som samnavn kjennes begrepet på norsk i «Kristianiabohemen», på svensk i «Klarabohemen». Miljøet som i dag er kjent som Kristianiabohemen var ikke stort i antall, det bestod av 20-30 personer.

Murgers bok ligger til grunn for librettoen i operaen *[[La bohème]]* som ble komponert av Giacomo Puccini mellom 1892 og 1895 og uroppført i Torino i februar 1896. Handlingen i operaen utspiller seg i Paris i årene 1830-1831.

Drikken absint blir knyttet til bohemen.

## Annen bruk av ordet

*Bohemene* ble i 1960-årene et kallenavn på Vålerenga Fotball, på bakgrunn av den uhøytidelige stilen og de kjappe replikkene som kjennetegnet (og til en viss grad fortsatt kjennetegner) dette miljøet.

*Bohemen* er siden juli 1998 en sportspub i Oslo, med utgangspunkt i supportermiljøet rundt fotballklubben Vålerenga.

## Se også
* Kristiania-bohemen

## Fotnoter
Bergstad

**Bergstad** er et by-lignende samfunn grunnlagt med utgangspunkt i gruvedrift. Tidligere hadde bergsteder egne lover, såkalte berglover. 

Før 1683 var den norske bergordningen slik den var fastsatt i kurfyrstedømmet Sachsen fra 14. århundre. Bergordningen dannet grunnlaget for den dansk-norske Bergordinansen av 23. juni 1683, som hjemlet senere kongelige forordninger og bergprivilegier.

I Norge er det bare Kongsberg og Røros som har vært omfattet av berglovene, og omtalt som bergstader. Kongsberg har i dag bystatus. Røros vurderte det samme, men kom frem til at det var mer unikt å fortsatt presentere seg som bergstad framfor som by.

## Se også
*Gruvesamfunn
*Bygd – By

## Referanser
Stord lufthavn, Sørstokken

**Stord lufthavn, Sørstokken** er en lufthavn på vestsiden av øya Stord i Vestland. Lufthavnen åpnet i 1985 med en rullebane på 1080 meter. Rullebanen ble senere forlenget til 1460 meter.

Nytt terminalbygg ble tatt i bruk i august 2001. Stord kommune eier 79 prosent av Stord lufthamn, Vestland fylkeskommune eier resten.

## Flyselskaper og destinasjoner

### Innland

## Ulykker
* I 1987 skjedde det en ulykke med en Beechcraft King Air B200 fra det norske charter-flyselskapet Partnair. Flyet fikk da knekt landingshjulet ved landing, og skled bortover rullebanen. Årsaken var piloten som ville lande kort på flyplassen
* I 1998 omkom ni personer etter at et Cessna 402 småfly styrtet i skogen 300 meter fra rullebanen. Flyet gikk tom for drivstoff og rakk derfor ikke frem til rullebanen.
* Den 10. oktober 2006 omkom fire personer da Atlantic Airways Flight 670, en BAe 146-200A (reg. OY-CRG) med 16 passasjerer om bord tok full fyr da det kjørte av rullebanen. Flyet var innleid av Aker Kværner og skulle frakte passasjerer til Ormen Lange-feltet på Aukra. Flyet hadde for stor fart og bremseanretningene fungerte ikke slik de skulle. Flyet klarte derfor ikke å stoppe og kjørte ut av rullebanen.

## Referanser


## Eksterne lenker
* Stord Lufthamns hjemmeside
Fyresdal flyplass

**Fyresdal flyplass** ligger rett nord for tettstedet Fyresdal i Fyresdal kommune i Telemark.

Flyplassen ble åpnet 23. september 1967 og hadde en stund fly landinger fra Fjellfly og Cimberair.

Rullebanen fikk nytt asfaltdekke (800 meter) mai 2007.

Flyplassen er godkjent for småfly med inntil ni passasjerer (ti personer i alt) og vekt inntil 5700&thinsp;kg. ENFY er kun godkjent for operasjoner i dagslys. Det var tidligere rullebanebelysning, men dette er ikke lenger i bruk. Nå (2009) er Fyresdal Aeroklubb stiftet, og har avtale med kommunen om drift av flyplassen. 

Fyresdal flyplass ble drevet av hotellet i Fyresdal (Airparc) i et konsept som ble markedsført mot flyturister i Europa, spesielt Nederland og Tyskland. Hotellets hjemmeside: www.airparc.com. Det var ett av få slike tilbud i Norge. For opphold eller middag på hotellet, kunne man bli hentet på flyplassen. Hotellet ble tvangsoppløst sommeren 2008. 

AVGAS er ikke tilgjengelig. Nærmeste flyplasser med Avgas: ENSN (Skien, Geiteryggen), ENNO (Notodden), ENCN (Kristiansand, Kjevik), ENGK (Arendal lufthavn, Gullknapp). Det finnes imidlertid en Statoilstasjon 300 meter fra hangarområdet.

## Eksterne lenker
* Fyresdal Aeroklubbs Twitterfeed om banestatus
* [Fyresdal på Norskeflyplasser.no](http://generator.firmanett.no/(or3q2xamejvziqz4vdaucf55)/generator.aspx?PID=176912&M=0&M=0/)
Hokksund flyplass

**Hokksund flyplass** ligger sør for Hokksund i Øvre Eiker kommune i Buskerud.

Flyplassen ble opprettet i 1959, da Drammen flyklubb flyttet aktiviteten sin fra Lier. Plassen ligger parallelt med hovedveien, E134, mellom Drammen og Kongsberg, og har rullebane av gress.

Flyplassen drives av Drammen Flyklubb, og benyttes av klubbfly og private fly. Hokksund flyplass benyttes mye til flyging med seilfly.
## Referanser


## Eksterne lenker
* Drammen Flyklubb
Hamar flyplass, Stafsberg

**Hamar flyplass, Stafsberg** ligger ved gården Stafsberg rett nord for Hamar i Hamar kommune i Innlandet fylke. Da den ble åpnet 17. november 1950 lå flyplassen i skjæringspunktet mellom kommunene Hamar, Furnes og Vang i Hedmark. Driftsutgiftene ble delt mellom Hamar kommune, Luftforsvaret og etter hvert A/S Flytransport, A/S Helilift og Hedmark flyklubb. Det gikk lenge en daglig flypostrute mellom Hamar/Stafsberg og Oslo/Fornebu (105 km i luftlinje) før Gardermoen overtok som hovedflyplass.

Flyplassen ligger i et område med et stabilt klima og gode flyforhold. Den er også en av de få flyplassene i Norge som er åpen for nyttetrafikk 24 timer i døgnet med unntak av søndager og helligdager.

Det foregår en diskusjon om flyplassen bør utvides eller reduseres.

## Referanser


## Litteratur
* Gjerdåker, Brynjulv (1998): *Stiftstad og bygdeby: Hamars historie 1935&ndash;1991*, Hamar kommune.

## Eksterne lenker
* Hamar flyplass offisielle side
* Hedmark flyklubb
* Stafsberg på norskeflyplasser.no
* HaGL Fallskjermklubb (Hamar Gjøvik Lillehammer Fallskjermklubb)
*
Fritzøe flyplass

**Fritzøe flyplass** var en flyplass som lå ved Numedalslågen, øst for Larvik sentrum i Larvik kommune i Vestfold fylke. Den ble anlagt i 1957 etter initiativ fra brukseier Gerhard Aage Treschow.

Flyplassen er ikke lenger i bruk, og rullebanen som opprinnelig hadde gressdekke er nå delvis nedbygget med kontorbygg. To gamle hangarer står fremdeles og brukes nå som lagringsplass av private.

Flyplassen ble tidligere brukt av blant annet Larvik Mikroflyklubb.

## Eksterne lenker
* 
* Fritzøe flyplass med bakgrunn og historie (Geocaching)
Kalutara (distrikt)

**Kalutara** er et administrativt distrikt i Sri Lankas vestprovins. Hele området er befolket av singalesere, den  største folkegruppen i landet. 

Distriktet dekker et område på 1.598 km². En beregning/fremskrivning av folkemengen pr. 2004 lander på 1&nbsp;066&nbsp;400 innbyggere. 

Av noe større byer kan nevnes Keselwatta (43.500 innbyggere), Kalutara (37.800 innbyggere, provinssetet), Beruwala (33.900) og Pānadraya (33.700). 

Kalutara-distriktet vender mot Indiahavet i vest. I nord har det grense mot hovedstadsdistriktet Colombo, mot øst mot Ratnapura, og mot sør mot Galle.  

Den 26. desember 2004 ble distriktet rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *[[Jordskjelvet i Indiahavet 2004]]*).
Colombo (distrikt)

**Colombo** er det administrative distrikt i Sri Lanka som inkluderer og omgir hovedstaden(e) Colombo og Kotte. Det er del av landets vestprovins. De fleste i området er singalesere, den største befolkningsgruppen i landet, men det er også mange tamiler der. 

Distriktet dekker et område på 1.598 km². En beregning/fremskrivning av folkemengen pr. 2004 lander på 1&nbsp;066&nbsp;400 innbyggere. 

De følgende større byer ligger i distriktet:

*Battaramulla – 75&nbsp;000 innbyggere
*Colombo – 646&nbsp;600 innbyggere
*Dehiwala-Mount Lavinia – 214&nbsp;400 innbyggere
*Homagama – 34&nbsp;400 innbyggere
*Kolonnawa – 57&nbsp;400 innbyggere
*Kotikawatta – 64&nbsp;000 innbyggere
*Kotte – 117&nbsp;600 innbyggere
*Maharagama – 66&nbsp;000 innbyggere
*Moratuwa – 183&nbsp;000 innbyggere
*Mulleriyawa – 33&nbsp;200 innbyggere
*Seethawakapura – 22&nbsp;608 innbyggere

Colombo-distriktet vender mot Indiahavet i vest. I nord har det grense mot distriktet Gampaha, mot øst mot Ratnapura, og mot sør mot Kalutara.  

Den 26. desember 2004 ble særlig den sørlige delen av distriktet rammet hardt av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *[[Jordskjelvet i Indiahavet 2004]]*).
Espedalsvatnet (Sør-Fron)

**Espedalsvatnet** er en innsjø i kommunene Sør-Fron og Gausdal i Innlandet, rett nord for Vestre Gausdal.

Vannet ble i 1973 vernet mot kraftutbygging i Verneplan I for vassdrag.

## Referanser




## Eksterne lenker
*
Renne

En **renne** er en fordypning eller kløft. En trang renne gjerne kalles gjel, mens en renne som er stor og dyp kalles juv. Et eksempel på en renne er Norskerenna.

## Referanser
Mohns skar

**Mohns skar** er et skar på siden av Storen i Hurrungane i Jotunheimen, ca. 200 meter nordøst for toppen. I 1876 forsøkte William Cecil Slingsby, Emanuel Mohn og Knut Lykken, som de første, å bestige Storen. Etter å ha slitt seg over isbreen, som siden fikk navnet Slingsbybreen, klarte ikke Slingsby å overtale Mohn og Lykken til å bli med helt til toppen. Mohn og Lykken ventet i et skar mens Slingsby klatret de siste 200 metrene alene. Dette skaret fikk navnet «Mohns skar».

## Referanser
Tamiler

**Tamilene** er et folkeslag i det sørlige Asia. Det er omkring 70 millioner tamiler, som for det meste bor i delstaten Tamil Nadu i India (65 millioner), i det nordlige og østlige Sri Lanka (3 millioner), i Malaysia (2 millioner) og Singapore (200&nbsp;000). I Canada lever det også omkring 500&nbsp;000 tamiler, mens det er mindre grupper i en rekke asiatiske, afrikanske og europeiske land. 

De fleste snakker tamil, som er et av de dravidiske språk som tidligere ble snakket over hele det indiske subkontinentet, men som nå er begrenset til den sørlige delen. Tamilene har en sterk etnisk-språklig identitetsfølelse, og regner seg som atskilt fra andre indiske grupper som snakker språk beslektet med sanskrit.

Flertallet er hinduer, mens betydelige minoriteter er kristne og muslimer.

Utvandringen fra det tamilske kjerneområdet har foregått i to stadier: Første arbeidsemigrasjon, ofte tvunget, under det britiske imperiet og senere flyktninger fra Sri Lanka.

Den første tamilske immigranten til Norge, Anthony Rajendram, kom til Norge i 1956. Størstedelen av de tidlige immigrantene hadde kontakter til Rajendram, og kom som arbeidsinnvandrere. De fleste hadde sin opprinnelse i et fåtall landsbyer i utkanten av Jaffna by; Karaioor, Arialai, Navanthurai. Denne første gruppen ble et utgangspunkt for senere innvandring til Norge. I Norge var det i 2004 over 12&nbsp;000 tamiler, med få unntak har de alle bakgrunn fra Sri Lanka.

## Eksterne lenker
*
Kilinochchi (distrikt)

**Kilinochchi** er et administrativt distrikt i Sri Lankas nordprovins. Hele området er befolket av tamiler, den nest største befolkningsgruppen i landet. 

Distriktet dekker et område på 1.279 km². Etter folketellingen i 2012 hadde distriktet  innbyggere. I byen Kilinochchi (ca. 12.900 innbyggere) hadde bevegelsen Tamiltigrene sitt hovedkvarter (2005). Den ble erobret den 2. januar 2009 av den srilankiske regjeringshæren.

Kilinochchi-distriktet ligger sør for Jaffnalagunen og Jaffnahalvøya. Den har kyst mot vest mot Palkstredet og nord mot Jaffnastredet og såvidt også mot Bengalbukta i øst. I nord grenser distriktet mot Jaffna-distriktet, mot øst og sør mot Mullaittivu-distriktet, og mot sørvest mot Mannar-distriktet.

Den 26. desember 2004 ble distriktets østkyst rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *[[Jordskjelvet i Indiahavet 2004]]*). 

## Referanser


## Eksterne lenker
* Kilinochchi District Secretariat
John Howard

**John Winston Howard** (født 26. juli 1939 i Earlwood i New South Wales) er en australsk politiker og den 25. statsministeren i Australia. Han er den nest lengst regjerende australske statsministeren etter Robert Menzies, som lederen for Australias liberale parti. Howard satt som representant for valgdistriktet Bennelong i Sydneys nordre bydeler fra 1974 til 2007.

Howard var finansminister i Malcolm Frasers regjering fra 1977 til 1983. Han var leder for Liberalpartiet og koalisjonsopposisjonen fra 1985 til 1989, som inkluderte valget i 1987 mot Bob Hawke. Han ble gjenvalgt som leder for opposisjonen i 1995.

Howards koalisjon av Liberalpartiet og Australias nasjonale parti vant valget 2. mars 1996, og slo Arbeiderpartiets Paul Keating og hans 13 år lange regjeringsperiode. Regjeringen hans ble gjenvalgt i 1998, 2001 og 2004. I valget 24. november 2007 tapte han og Liberalpartiet valget mot Kevin Rudd fra Arbeiderpartiet.

## Utmerkelser
Howard er følgesvenn av Australiaordenen og har mottatt Hundreårsmedaljen. Han er tildelt høyeste grad, stjerne, av Salomonøyenes orden. I i januar 2009 mottok han den amerikanske utmerkelsen Presidentens frihetsmedalje. Howard ble i 2012 utnevnt til medlem av Order of Merit av dronning Elisabeth.

## Referanser


## Eksterne lenker

*
Crickhowell

**Crickhowell** (walisisk: *Crucywel*) er en by og et samfunn i Powys i sørøstlige Wales, nær Abergavenny. Den ligger ved elven Usk, nedenfor fjellet Black Mountains som er en del av fjellkjeden Brecon Beacons. Byen hadde .

Blant severdigheter er blant annet en bro fra 1600-tallet, en sognekirke fra det 1300-tallet og ruinene av festningen Crickhowell Castle. Det er også en god del friluftsaktiviteter som blant annet terrengsykling, camping, fjellvandring, fluefiske, og hanggliding.

## Toponymi og språk
Stedsnavnet Crickhowell er en anglifisert stavemåte som tilsvarer det walisiske navnet *Crucywel*. Navnet er avledet fra *Crug Hywel*, som betyr «Hywels haug». Dette identifiseres vanligvis med en keltisk bygdeborg fra jernalderen på Table Mountain i nærheten, selv om dette har det lokale navnet *Mynydd y Begwn*. Det kan være at Crug Hywel refererer til festningshaugen i selve byen. Språket til Crickhowell (og Llangynidr) var opprinnelig walisisk. I sin bok fra 1893, *Wales and her language*, rapporterer John E. Southall at over 60 % av befolkningen i Crickhowell snakket walisisk, selv om byen bare lå noen få kilometer fra det mer anglifiserte Abergavenny.

## Byen

Byen har et marked og en messe som har lange tradisjoner, registrert siden 1281.

Crickhowell har en barneskole og en ungdomsskole; begge fungerer som et sentralt punkt for et stort nedslagsfelt. Det er noe lett industri i utkanten av Crickhowell på Elvicta industriområde. Sentrum har en rekke tradisjonelle bedrifter, hvorav mange er familieeide. Blant andre fasiliteter i Crickhowell finnes et bibliotek, to lekeområder, offentlige toaletter og en bygningen, som huser et turistinformasjonssenter, en internettkafé, et kunstgalleri og et lokalhistorisk arkiv. Det finnes puber, kafeer, restauranter og to hoteller: «The Bear» og «The Dragon».

Crickhowell har flere kirker: St. Edmunds kirke, bygget tidlig på 1300-tallet, dediker til Edmund martyren, og har gudstjeneste hver søndag; en evanglistkirke, en baptistkirke og en katolsk kirke.

I 2015 dukket Crickhowell opp i en TV-dokumentar, og hevdet at det var den første britiske bosetningen som med vilje brukte lignende taktikker for å unngå skatt som multinasjonale selskaper benyttet for å unngå å betale skatt selv, i protest mot måten store selskaper bruker juridiske smutthull for å unngå å betale britisk selskapsskatt.

## Referanser


## Eksterne lenker
*
Skagastølsbu

**Skagastølsbu** (1758&nbsp;moh.), også kalt **Hytta på Bandet**, er en hytte som ligger ved foten av Storen, mellom Skagastølsbreen og Midtmaradalsbreen, i fjellområdet Hurrungane. Skagastølsbu ble først oppført i 1890 av Torgeir Sulheim, men hytta blåste ned samme året, og i 1894 sto en ny oppmurt steinhytte med trebekledning innvendig ferdig. Hytta ligger i et værhardt område og har blitt redningen for mange fjellklatrere som har kunnet søke ly der etter å ha blitt overrasket av dårlig vær.

Hytta er eiet og drevet av DNT Oslo og Omegn som nødbu. Luster Rødekors har ansvaret for nødutstyret i hytta.  Mangel på sikkert sted å rømme i tilfelle brann gjør at det ikke kan tilbys overnatting. Sommeren 2016 ble alt utenom steinveggene skiftet til nye materialer i solide dimensjoner. Hytta er åpen for turfolk og klatrere, den er uten betjening.

## Referanser


## Eksterne lenker
*
Skar

**Skar** kan vise til:

* Skar (landform), en kløft som går innover i en fjellvegg.
*Skar (i robåt), på de fleste lette båter av tre skjøtes lengdene av bord og røys sammen med *skar*.
Norges Klatreforbund

**Norges klatreforbund** (**NKF**) (stiftet i 1992) er et forbund som har som formål å fremme klatresporten i Norge og representere norsk klatresport internasjonalt.

Norges klatreforbund er et særforbund i Norges idrettsforbund og olympiske og paralympiske komité. Norges klatreforbund er medlem av Det internasjonale klatreforbundet (UIAA), International Federation of Sports Climbing (IFSC), Norsk Fjellsportforum og Friluftslivets fellesorganisasjon (FRIFO).

Brattkort er en nasjonal ordning, eid og driftet av Norges klatreforbund. 

## Se også
* Fjellklatring
* Klatresport

## Eksterne lenker
* Norges klatreforbund
* Norsk Fjellsportforum
Norsk Kommuneforbund

**Norsk Kommuneforbund** var et norsk fagforbund, etablert i 1920 som Norsk Kommunearbeiderforbund. Navnet Norsk Kommuneforbund kom i 1923. Det var Norsk Arbeidsmandsforbund som tok initiativ til å etablere kommuneforbundet som, startet med 3280 medlemmer. Kommuneforbundet var tilknyttet LO.

Norsk Kommuneforbund og Norsk Helse- og Sosialforbund etablerte 17. juni 2003 det nye fagforbundet Fagforbundet.

## Referanser


## Eksterne lenker
* Fagforbundet
NKF

**NKF** kan vise til:

*Norsk Kabinforening
*Norges Kampsportforbund
*Norges Klatreforbund
*Norsk Kommunalteknisk Forening
*Norsk Kommuneforbund
*Norges Kreative Høyskole
*Norske kveners forbund
*Norsk Kvinnesaksforening
Union internationale des associations d’alpinisme

**Union internationale des associations d'alpinisme** (**UIAA**, det internasjonale klatreforbundet) er en organisasjon som representerer flere millioner fjellklatrere over hele verden i internasjonale spørsmål. Organisasjonen ble grunnlagt i 1932 og har nå over 88 medlemsforbund fra 76 land. UIAA er godkjent av Den internasjonale olympiske komité (IOC) som den internasjonale føderasjonen som representerer fjellklatring.

## Eksterne lenker
*
Jordskjelvet i Tangshan 1976

**Jordskjelvet i Tangshan** (kinesisk: 唐山大地震, pinyin: *Tángshān dàdìzhèn*) fant sted den 28. juli 1976 i Tangshanbyprefekturet  i Hebei-provinsen i Folkerepublikken Kina og er det jordskjelvet i moderne tid som har krevd flest menneskeliv. 

Hovedskjelvet var ca. 7,8 – 8,2 på Richters skala, og rammet i de tidlige morgentimer, kl. 03.42.53,8 lokal tid, og pågikk i ca. ti sekunder. Et nesten like sterkt etterskjelv fulgte 16 timer etter, og det medførte ytterlige dødsofre. Telegrambyrået Xinhua anslo dødstallene til 242&nbsp;000 døde, mens amerikanske geologiske institutter anslo dem til å ha vært opptil 650&nbsp;000, med ytterligere over 800&nbsp;000 skadede.

Et område på om lag 6,5 km x 8 km ble rasert i Tangshan. Mange av dem som overlevde det første skjelvet, ble innesperret under raserte bygninger. 85 prosent av bygningene i byen falt enten sammen eller ble skadet så sterkt at de ble ubeboelige. Skjelvet forårsaket skader også i storbyene Tianjin og Beijing, som ligger i det samme område som Tangshan. 5,3 millioner hus ble helt eller delvis ødelagt. Skjelvet kunne fornemmes av folk så langt unna som Xi'an.

Det var noen forvarsler særlig dagen forut for skjelvet. Grunnvannet sank og steg tre ganger, noe som kunne observeres blant annet i brønner. Tegnene ble tolket riktig i fylket Qinglong et stykke fra episenteret, noe som førte til at i det minste der var dødstallene lavere enn de kunne ha vært; lokalbefolkningen tok forholdsregler og evakuerte til tryggere steder. 

Jordskjelvet fant sted under et år da en rekke politiske hendelser rystet Kina og det kinesiske kommunistparti. Nevnes kan statsminister Zhou Enlais død (januar), den såkalte Tiananmenhendelsen i Beijing (april), formann Mao Zedongs død (september), og arrestasjonen av den såkalte Firerbanden (oktober). Året ble på grunn av sin blanding av fysiske og politiske rystelser senere omtalt av mange som «forbannelsens år». 

Et minnesmerke og et museum sentralt i Tangshan er de eneste som i dag (2008) som beskjeftiger seg med katastrofen i det offisielle Kina. 

## Se også
* Liste over jordskjelv
Dannevirke (New Zealand)

*For det danske forsvarsverket med samme navn, se: [[Danevirke]]* 

**Dannevirke** er en newzealandsk by. Den er den største byen i distriktet Tararua. Områdene rundt byen er preget av melkeproduksjon og ullproduksjon. Dette er en stor inntektskilde for byens ca. 5&nbsp;200&nbsp;innbyggere. 

Byen ble grunnlagt i 1872 av danske, norske og svenske nybyggere i likhet med Norsewood. Den første industrien var knyttet til skogbruk og produksjon av sviller til den newzealandske jernbanen. Etter at skogen var ryddet ble områdene gjort om til beitemark. 

## Referanser


## Eksterne lenker
*
Galen

:*Galen var også kallenavnet til den sovjetiske militærrådgiver [[Vasilij Bljukher]] i Kina i 1920-årene.*

**Galenos** (latin *Claudius Galenus*, gresk *Klaudios Galenos*, født ca. 130  død ca. 200) var en gresk lege, anatom og filosof. Betraktes av mange som en av de mest innflytelsesrike legene gjennom alle tider. I en periode av sitt liv var han livlege for gladiatorer, som ga ham gode muligheter til å studere anatomi og kirurgi.

## Biografi
Han var født i Pergamon i Lilleasia, og etter studier i Smyrna, Korint og Alexandria arbeidet han som lege i Pergamon inntil han  reiste til Roma i 162. I Roma var han Marcus Aurelius' livlege og holdt forelesninger om medisin. Galenos er blitt kalt «Legeprinsen» og i ry sto han bare under Hippokrates. 

## Galenos' lære

Galenos var påvirket av Hippokrates' medisinske tenkning, av Herofilos' og Erasistratos' lære i anatomi og fysiologi, og av Platons og Aristoteles' filosofi.

Galenos videreutviklet Hippokrates' sykdomslære og terapi. Når det gjaldt legemidler, delte han dem i tre klasser:
* Varme og kalde. Fuktige og tørre
* Legemidler som ved siden av sin hovedvirkning også hadde bivirkninger
* Legemidler med spesifikk virkning, for eksempel avføringsmidler og brekkmidler
Galenos fremstilte medikamentene selv med stor omhu og pinlig nøyaktighet. Et legemiddel skulle inneholde den virksomme bestanddelen i en form som lett kunne tåles av den syke. En rekke oppskrifter på legemidler som fortsatt er i bruk, stammer fra Galenos (galenisk farmasi).

I sitt syn på kroppen hadde han en strengt logisk og systematisk tilnærming. Han tenkte seg kroppen gjennomstrømmet av fire væsker (humorer): svart galle, gul galle, blod og flegma (slim). Disse ble balansert av de fire elementene (ild, luft, vann og jord), de fire kvalitetene varme, fuktighet, kulde og tørrhet, de fire livsfasene (barndom, ungdom, voksen alder og alderdom) og de fire årstidene. I tillegg hadde kroppen tre slags gasser som ble dannet i de tre sentrale organene hjerte, lever og hjerne. Sjukdom skyldtes en ubalanse i kroppsvæskene, og senere tiders utbredte bruk av årelating stammer fra Galenos.

Galenos' betydning skyldes de observasjonene han gjorde av kroppen, mer enn teoriene hans. Han gjorde omfattende anatomiske studier og holdt offentlige anatomiforelesninger og demonstrasjoner. På grunn av forbudet mot disseksjon av mennesker, måtte han bruke dyr. Derfor er ikke alle observasjonene hans helt presise. Men han står bak viktige oppdagelser for å forstå fordøyelsen, nervesystemet, blodomløpet og åndedrettet. Han var den første som brukte pulsen i diagnostisk øyemed.

Også Galenos' medisinske filosofi hadde betydning for medisinsk tenkning helt til 1800-tallet. Det var for eksempel han som definerte teorien om fire personlighetstyper - temperamenter – ut fra ubalanse i de fire kroppsvæskene: den flegmatiske (slim), den koleriske (gul galle), den sangvinske (blod) og den melankolske (svart galle).

## Referanser


## Litteratur
* Garcia-Ballester, Luis; *Galen and Galenism, Theory and Medical Practice from Antiquity to the European Renaissance*; Ashgate Variorum, Hampshire, G.B., Vermont USA 2002

## Eksterne lenker
* Galen
Ceredigion

**Ceredigion** er et grevskap i Wales. Det var tidligere en del av Dyfed, og var før det kjent som Cardiganshire (walisisk *Sir Aberteifi*). Det grenser mot Gwynedd, Powys, Carmarthenshire og Pembrokeshire, og mot vest ligger Cardiganbukten. I henhold til folketelling av 2024 har grevskapet en befolkning på 72 599 innbyggere.

Ceredigion er oppkalt etter et mindre kongerike som hadde omtrent samme areal som grevskapet på 400-tallet e.Kr. Kongeriket Ceredigion var et av flere walisiske kongedømmer som oppsto i det vakum som oppsto etter at romerne trakk seg ut av de britiske øyer på begynnelsen av 400-tallet. Cardigan Bay i vest og den omkringliggende kuperte geografien gjorde det vanskelig for utenlandske inntrengere å erobre. Arealet tilsvarte omtrent det samme som grevskapet Ceredigion. Ceredigion betyr åpenbart «folket i Ceredig». Kongeriket som en uavhengig enhet opphørte å eksistere rundt år 872.

Det nåværende grevskapet har de samme grensene som Cardiganshire, som ble etablert i 1282 av den engelske kongen Edvard I etter hans erobring av Wales. På 1700- og begynnelsen av 1800-tallet var grevskapet mer industrialisert enn det er i dag; bly, sølv og sink ble utvunnet i området, og Cardigan var den største havnen i Sør-Wales. Økonomien ble senere sterkt avhengig av melkeproduksjon, men etter hvert som jordbruket blir mindre lønnsomt, ble den utviklet til aktiviteter som turisme. Grevskapet huser National Library of Wales, Aberystwyth University og Lampeter-campusen til University of Wales Trinity St David.

Grevskapet ble opprettet 1. april 1996. Mellom 1974 og 1996 utgjorde det et distrikt i Dyfed. Da det ble opprettet fikk det det tradisjonelle navnet Cardiganshire, men dette ble endret til det walisiske Ceredigion dagen etter.

De kambriske fjellene dekker mye av den østlige delen av Ceredigion, mens det i sør og vest er et flatere landskap. Høyeste punkt er Plynlimon, omkring 757 moh.. Fem elver har sitt utspring der: Severn, Wye, Dulas, Llyfnant og Rheidol. Den viktigste elven er Teifi, som markerer grensen til Carmarthenshire og Pembrokeshire. Langs kystlingen er det en rekke sandstrender. 

## Steder i Ceredigion

*Aberaeron
*Aberarth
*Aberystwyth
*Borth
*Cardigan
*Eglwys Fach
*Lampeter
*Llanrhystud
*New Quay
*Newcastle Emlyn
*Tregaron

## Referanser


## Eksterne lenker
*
Computing machinery and intelligence

***Computing machinery and intelligence*** var en artikkel skrevet av den britiske matematikeren Alan Turing. Artikkelen ble publisert i 1950. Det var en viktig artikkel som omhandlet temaet kunstig intelligens hvor begrepet som nå kalles turingtest ble introdusert.

Turing viste store og visjonære tanker om datamaskiner og kunstig intelligens i denne artikkelen som sto i filosofitidsskriftet Mind i oktober 1950.

## Eksterne lenker
* Full tekst (engelsk) til artikkelen
Raymond Kurzweil

**Dr. Raymond Kurzweil** (født 12. februar 1948) er en amerikansk pionér innen datateknologien; OCR (optisk gjenkjenning av tegn), tekst-til-tale syntese, talegjenkjenning og elektroniske musikk-keyboards. Han er forfatter av flere bøker om kunstig intelligens, helse, teknologisk singularitet og transhumanisme.  I 1970 tok han en Bachelor's grad ved Massachusetts Institute of Technology.

Kurzweil kom inn i National Inventors Hall of Fame. Han har fått Lemelson-MIT Pris på &nbsp;USD, som er USAs største utmerkelse innen oppfinnelser og innovasjon. Videre har han fått National Medal of Technology i 1999, som er USAs høyeste utmerkelse innen teknologi. Han har fått en rekke andre utmerkelser, bl.a. er han æresdoktor ved 15 universiteter.

I desember 2004 fikk Kurzweil plass i styret til Singularity Institute for Artificial Intelligence.

Det Kurzweil er best kjent for er hans interesse for, og kunnskap om, hvordan teknologi endrer livet til mennesker på jorden, samt hans dyktighet når det gjelder å få spredd disse kunnskaper. Dette gjør han både gjennom bøker, og ikke minst gjennom artikler på internett. Hans syn på enkelte sider ved og transhumanisme er sterkt omdiskutert.

## Bibliografi
* *[[The Age of Intelligent Machines]]* (1990)
* *[[The 10% Solution for a Healthy Life]]* (1994)
* *[[The Age of Spiritual Machines: When Computers Exceed Human Intelligence]]* (2000)
* *[[Fantastic Voyage: Live Long Enough to Live Forever]]* (2004)
* *[[The Singularity is Near]]* (2005) 
* ** (2009)
Kurzweil er også medforfatter til boken *[[Are We Spiritual Machines? Ray Kurzweil vs. the Critics of Strong A.I.]]* (2002)

## Referanser


## Eksterne lenker
* 
* 
* 
*  Biografi
*  KurzweilAI.net; en stor ressurs, som inkluderer noen av hans bøker (gratis)
Avicenna

**Avicenna** (latin) (persisk: **Abu Ali Husain ebn Abdallah Ebn-e Sina** eller **Ibn Sina**, (980–1037) var en astronom, filosof og poet. 

Han var fra byen Bulkh og ble en verdenskjent muslimsk vitenskapsmann, medisiner og filosof. Avicenna er kjent for sine tolkninger av Aristoteles og nyplatonikerne, og for de medisinske metodene han har brukt. Hans skrifter om medisin kalles fortsatt for Medisinens Kanon, og blir stadig lest og referert til, spesielt når det gjelder diagnostisk observasjon. 

Hans filosofi og lære var pensum på flere europeiske universiteter helt fram til 1800-tallet. Han er gravlagt i Hamadan (gammelpersisk Hagmatana) i Iran.

## Referanser


## Eksterne lenker
*
Siberut

**Siberut** er den største av Mentawaiøyene i Indonesia, og ligger vest for Sumatra i Indiahavet.  Den er det viktigste hjemsted for mentawaifolket, og er dekket av tropisk regnskog. Til tross for at hele øya er naturpark, har den vært utsatt for noe trehogst. Øya tilhører provinsen Vest-Sumatra.

Øya er kjent for noen apearter, som klossgibbon, langur, mentawailangur og mentawaimacaque.

Den 26. desember 2004 ble øya rystet av et sterkt undersjøisk jordskjelv som hadde sitt episenter ikke langt unna, og ble også rammet av en tsunami utløst av skjelvet. (Se *[[Jordskjelvet i Indiahavet 2004]]*). 
Forskyvningene i jordskorpen skal ha hevet øya inntil to meter.

## Eksterne lenker
*
Nias

**Nias** er en øy utenfor vestkysten av Sumatra i Indonesia. Den er et velkjent mål for surfere. Den er del av provinsen Nord-Sumatra.

Dette er en av de få øyene i Indonesia som har overveiende kristen befolkning. Over halvparten av innbyggerne er protestanter. 

## Jordskjelv
### 2004

Den 26. desember 2004 ble øya rystet av et sterkt undersjøisk jordskjelv som hadde sitt episenter nordvest for øya og ikke langt unna, og ble straks etter også rammet av inntil ti meter høye tsunamier utløst av skjelvet. 

### 2005

Den 28. mars 2005 ble øya rammet på nytt, av et jordskjelv som antas å ha beslektet årsak som jordskjelvet i 2004, som hadde sitt episenter omtrent på samme sted nordøst for øya. Flere hundre bygninger ble jevnet med jorden. En talsmann for katastrofesenteret i området antar at over 1&nbsp;000 har omkommet på Nias, og Indonesias visepresident Jusuf Kalla uttalte noen timer etter skjelvet at man kunne regne med 1–2&nbsp;000 omkomne på øya. Han understreket samtidig at anslaget er basert på antallet ødelagte bygninger, og ikke på antall bekreftet omkommet.

## Referanser


## Eksterne lenker
* 
* Informations from the Nias Charitable Foundation
Mentawaiøyene

**Mentawaiøyene** er en øygruppe utenfor vestkysten av øya Sumatra i Indonesia. Den største av de fire øyene i gruppen er Siberut (). De andre øyene Sipura, Nord-Pagai (Pagai Utara) og Sør-Pagai (Pagai Selatan). Øyene ligger parallelt til Sumatras kyst ca. 150&nbsp;km ute i Indiahavet. Havstykket imellom heter Mentawaistredet.

Mentawaiøyene er del av provinsen Sumatera Barat (Vest-Sumatra). De er blitt populære reisemål blant surfere.

Den 26. desember 2004 ble øyene rystet av en det sterke undersjøiske jordskjelv som hadde sitt episenter ikke langt unna, og ble også rammet av en tsunami utløst av skjelvet. (Se *[[Jordskjelvet i Indiahavet 2004]]*). 
Forskyvningene i jordskorpen skal ha hevet øyene inntil to meter.

Mentawai-folket ble kjent for et norsk publikum gjennom NRK-serien Den store reisen.

## Eksterne lenker
*
Padova

**Padova** er en stor by i det nordøstlige Italia, en av landets  eldste. Byen har omtrent  innbyggere i 2017 og  ligger 30&nbsp;km vest for Venezia ved elven Bacchiglione. Den er hovedstad for provinsen Padova.

## Historie
Ifølge Æneiden (skrevet 29 f.Kr.) ble den grunnlagt i 1183 f.Kr.  Den het **Patavium** i romertiden og var kjent som en stor by den gang. Uavhengig ble den omkring år 1000. I 1222 åpnet Universitetet i Padova, som er det nest eldste i Italia etter Universitetet i Bologna. Der var  Galileo Galilei lærer fra 1592 til 1610, og dets Botanisk have i Padova fra 1545 er ifølge Wikipedia verdens eldste faste botaniske hage, og står på verdensarvlisten.

Familien Carrara rådet her fra 1318 til 1406 da Republikken Venezia tok kontrollen. Etter å ha vært en del av Napoleons italienske republikk 1805–14, var byen en del av Kongedømmet Lombardia-Venetia frem til 1866 da den ble innlemmet i Kongedømmet Italia.

Rundt byen er det en stor middelaldermur med sju porter.  Av romertidens mur er kun få rester igjen etter at byen i 899 ble rasert av madjarer (ungarere).

Kunstneren Andrea Mantegna (1431–1506) vokste opp her og etterlot seg mye kunst som ble ødelagt da byen ble bombet av tyskerne. Florentineren Giotto (1267–1337) malte sine mest kjente fresker i Padovas Cappella degli Scrovegni i 1305.

Den første tsjekkoslovakiske presidenten, Tomáš Garrigue Masaryk, besøkte Padova rett før han skulle vende tilbake til sitt hjemland i desember 1918, og møtte da kong Viktor Emanuel III av Italia.


Duomo (Padua) - Facade.jpg|Padovakatedralen, bygget 1551–1754
Exterior of Palazzo della Ragione (Padua).jpg|Palazzo della Ragione, bygget 1172–1219
Torre dell'Orologio Padova.jpg|Torre dell'Orologio, ferdig 1437
Veneto Padova1 tango7174.jpg|St. Antonius-basilikaen, bygget 1232–1310
Padova Cappella degli Scrovegni Innen Langhaus West 3.jpg|Noen av Giottos fresker fra 1305 i Cappella degli Scrovegni


## Referanser


## Eksterne lenker
*
Ko Phi Phi Don

**Koh Phi Phi Don** («koh» betyr «øy» på thai) er den største av Phi Phi-øyene i Thailand. Den er den eneste av øyene som er fast bebodd. 

Øya er H-formet, hovedbebyggelsen ligger på stredet og byen Ban Ton Sai som forbinder de to delene. Her er også de fleste turistanleggene. 

Ko Phi Phi Don er et populært reisemål for turister, spesielt yngre sådanne, herunder "back-packere". Tilreisende kommer med båt fra Krabi, Ao Nang eller Phuket som legger til ved havneanlegget på Ao Ton Sai som vender mot sør.

Den 26. desember 2004 ble øygruppen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se *[[Jordskjelvet i Indiahavet 2004]]*).
Car Nicobar

**Car Nicobar** (eller **Pu**, som den kalles på det stedlige språk) er den nordligste av Nikobarene, som i sin tur er den sørligste delen av det indiske forbundsterritoriet Andamanene og Nikobarene. Den ligger 9° 10' N, 92° 45' Ø og har en størrelse på 127 km². Selv om dette er mindre enn 7% av Nikobarøyenes samlede landmasse, er
29145 (2001), over halvparten, av øyenes befolkning bosatt der. Det er 16 landsbyer på øya. Den største er Malacca (4314 innbyggere).

Car Nicobar ligger 750 km fra episenteret for jordskjelvet i Indiahavet den 26. desember 2004, og de påfølgende tsunamiene rammet øya med stor kraft. Øyenvitner beskrev bølgen som omkring ni meter høy. Antall dødsofre var meget høyt.
Ulrich von Jungingen

**Ulrich von Jungingen** (født omkring 1360 formodentlig i Burg Hohenfels, falt 15. juli 1410) ble i 1407 enstemmig valgt til etterfølger etter sin bror Konrad von Jungingen som Den tyske ordens stormester. Han førte ordensstatens hær i slaget ved Tannenberg (1410), hvor han falt sammen med de fleste av ordenens riddere.

Ulrich von Jungingen ble beskrevet som dydig og dyktig, en klassisk ridder etter middelalderens idealer. Han ga bevisst avkall på å benytte seg av overraskelsesmomentet i begynnelsen av slaget, og angripe fienden før de kunne forberede seg til slaget. Han lot tvert imot den polsk-litauiske konge Ladislaus II Jagiello overbringe to sverd, noe som blant riddere tradisjonelt gjaldt som oppfordring til strid.

## Eksterne lenker
*
Victoria av Sachsen-Coburg-Saalfeld

**Victoria von Sachsen-Coburg-Saalfeld** (født 17. august 1786 i Coburg i Sachsen-Coburg-Saalfeld, død 16. mars 1861 i Frogmore House i Windsor) var en tyskfødt prinsesse som var mor til dronning Victoria av Storbritannia.

Victoria ble født i 1786 som datter av hertug Franz av Sachsen-Coburg-Saalfeld og Auguste von Reuss zu Ebersdorf. Da hun var 17 år gammel, den 21. desember 1803, giftet hun seg med fyrst Emich Karl von Leiningen, men han døde i 1814.

Fra dette ekteskapet hadde hun barna:

* Karl Friedrich Wilhelm, fyrste av Leiningen (1804–1856)
* Anna Feodora Auguste av Leiningen (1807–1872), senere fyrstinne Feodora von Hohenlohe-Langenburg

Flere år senere, den 11. juli 1818, giftet hun seg i Kew Palace (Surrey) med Edward Augustus av Hannover, hertug av Kent og Strathearn, en yngre sønn av kong Georg III av Storbritannia. I dette ekteskapet fikk hun datteren Alexandrine Victoria, den senere dronningen av Storbritannia og Irland og keiserinnen av India.

## Referanser
Wunderbaum

**Wunderbaum** (egentlig WUNDER-BAUM ® av firmaet Firma Julius Sämann Ltd. fra Sveits) er en parfymert bit av papp formet som et tre. Wunderbaum brukes for å parfymere og pynte opp i biler, og fås i flere forskjellige dufter. 

Julius Sämann, en kanadisk biokjemiker og forretningsmann med sveitsisk avstamning, oppfant 1951 de såkalte Little Trees lagd av porøs kartong. Grunnen var klagen fra en melkebil-sjåfør om vond lukt fra spilt melk. 

Produktet produseres og selges over hele verden. Produktet har forskjellige navn i forskjellige land: WUNDER-BAUM (i Norge, Tyskland, Sverige, Nederland, Finland, Danmark), Little Trees (i USA), Magic Tree (i Storbritannia og Irland) eller Arbre Magique (i Frankrike, Italia, Spania og Portugal).

Klaser av Wunderbaum i speilet i bilen blir ofte assosiert med såkalte rånere. 

## Eksterne lenker
* Yngve Niklasson AB – http://www.wunderbaum.se/ 
* WUNDER-BAUM Böhm GmbH, Deutschland – https://web.archive.org/web/20140105014340/http://wunderbaum.de/
* Little Trees Europe, Julius Sämann Ltd. – https://web.archive.org/web/20060501180954/http://www.little-trees.co.uk/
* Little Trees Car-Freshner Corporation, USA – https://web.archive.org/web/20130307221252/http://www.little-trees.com/
Simeulue

**Simeulue** er en øy utenfor vestkysten av provinsen Aceh på Sumatra i Indonesia. Det bor om lag 70&nbsp;000 på øya.

På grunn av avstanden til Sumatra har øya vært uberørt av kamphandlingene mellom separatister og regjeringsstyrker der. Beholkningen er beslektet med øyboerne på Nias noe lenger mot sørøst. De snakker «ulau» (også kalt «simeulue»), som er et annet språk enn det som ellers tales i Aceh. Storparten av befolkningen er muslimer. Simeule er et eget fylke, og administrasjonssetet er i byen Sinabang. Andre småbyer er Sibigo, Sigulai og Lamame. Øya har turistindustri basert på surfing i bølgene fra Indiahavet, men livnærer seg ellers av fisking, kokosnøtter og dyrking av kryddernellik.

## [[Tsunamien i Indiahavet 2004|Jordskjelvkatastrofen 2004]]
 
Om morgenen den 26. desember 2004 ble øya først rammet av det verste jordskjelvet i verden på 40 år, og noen minutter senere av en stor tsunami utløst av dette og påfølgende jordskjelv. Det første og kraftigste undersjøiske jordskjelvet, med en styrke på 9,0, hadde sitt senter i havet noen få km nesten rett nord for Simeulue. Jamfør kartet: Den sørligste markeringen er over dette hovedskjelvet, og øya rett sønnenfor er Simeulue. 

De materielle ødeleggelsene var meget store, men ettersom befolkningen hadde fått overlevert erindringene fra en tsunami i 1907, visste mange å løpe opp i høyden da jordskjelvet kom. Kanskje var det bare fem som omkom. 

Den 28. desember 2004] kl. 03.10 om natten ble øya rystet av et etterskjelv på styrke 5,7. Hyposenteret var 24 km direkte under øya. 

Den 1. januar 2005 kl. 08.55 opplevde øya nok et jordskjelv, også det på styrke 5,7. Hyposenteret var 26 km direkte under øya.

## Eksterne lenker
*